హిమాద్రి సింగ్

హిమాద్రి సింగ్ (జననం 9 ఏప్రిల్ 1988) భారతదేశానికి చెందిన రాజకీయ నాయకురాలు. ఆమె షాడోల్ నియోజకవర్గం నుండి రెండుసార్లు లోక్‌సభ సభ్యురాలిగా ఎన్నికైంది. 
వ్యక్తిగత జీవితం
హిమాద్రి సింగ్ 1988 ఏప్రిల్ 9న న్యూఢిల్లీలో దల్బీర్ సింగ్, రాజేష్ నందిని దంపతులకు జన్మించింది. ఆమె ఉత్తరప్రదేశ్‌లోని హాపూర్‌లోని మొనాడ్ యూనివర్సిటీలో బీఏ పూర్తి చేసింది. హిమాద్రి సింగ్ 2017లో నరేంద్ర సింగ్ మరావిని వివాహం చేసుకుంది. వారికీ ఒక కూతురు ఉంది.

రాజకీయ జీవితం
హిమాద్రి సింగ్ రాజకీయ కుటుంబం నుంచి కాంగ్రెస్ పార్టీ ద్వారా రాజకీయాలలోకి వచ్చి  2016 లోక్‌సభ ఉప ఎన్నికల్లో కాంగ్రెస్ అభ్యర్థిగా పోటీ చేసి ఓడిపోయింది. ఆమె ఆ తర్వాత 2017లో బీజేపీలో చేరి 2019లో జరిగిన లోక్‌సభ ఎన్నికలలో షాడోల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ప్రమీలా సింగ్‌ను 4,03,333 ఓట్ల తేడాతో ఓడించి తొలిసారిగా లోక్‌సభ సభ్యురాలిగా ఎన్నికై పార్లమెంట్‌లో ఫుడ్ అండ్ కన్స్యూమర్ అఫైర్స్ అండ్ పబ్లిక్ డిస్ట్రిబ్యూషన్ స్టాండింగ్ కమిటీలో సభ్యురాలిగా పని చేసింది.

హిమాద్రి సింగ్ 2024లో జరిగిన లోక్‌సభ ఎన్నికలలో షాడోల్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఫుండేలాల్ సింగ్ మార్కోపై 3,97,340 ఓట్ల తేడాతో ఓడించి రెండోసారి లోక్‌సభ సభ్యురాలిగా ఎన్నికైంది.

మూలాలు

వర్గం:1988 జననాలు
వర్గం:18వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు